Arseni Jefimov
Arseni Jefimov (4. veebruar (23. jaanuar vkj) 1895 – 16. veebruar 1919) oli Eesti sõjaväelane (lipnik). Ta oli Saaremaa Kaitseliidu ülema abi ja Kuivastu komandant. Eesti Ajutise Valitsuse esindajana pidi Jefimov 16. veebruaril 1919. aastal toimetama Muhust ja Saaremaalt Eesti Rahvaväkke mobiliseeritud kutsealused Kuivastust Haapsallu, kuid ta lasti sõjaväkke mitte minna soovivate meeste poolt maha. Tema tapmisega algas Saaremaa mäss.